**PTL02 มรดกโลก หลวงพระบาง 4 วันทัวร์(QV)**

ขอนำท่านผู้มีเกียรติ เดินทางสู่....บ้านพี่เมืองน้อง มรดกโลกหลวงพระบาง อดีตเมืองหลวงเก่า ซึ่ง

เป็มรดกโลกทางด้านวัฒนธรรมที่ยังคงรักษาประเพณี ศิลปวัฒนธรรม และวิถีชีวิตความเป็นอยู่ไว้ได้อย่างเหนียวแน่น ชม**วัดเชียงทอง** **ชมพระราชวังเก่า**ซึ่งปัจจุบันเปิดเป็นพิพิธภัณฑ์ **ชมพระธาตุแตงโม** นมัสการ**พระธาตุพูสี** และ**ล่อง เรือแม่น้ำโขงชมถ้ำติ่ง** **ชมน้ำตกตาดกวางซี** พร้อมสนุกสนานกับการช้อปปิ้ง เลือกซื้อหัตถกรรมผ้าทอมือพื้นเมืองของชาวไตลื้อที่บ้านผานม

#### กำหนดการเดินทาง ออกเดินทางทุกวัน 2 ท่าน ออกเดินทาง (เริ่ม 1 เม.ย.-30 กย.54) เท่านั้น

#### (กรุ๊ปเหมากำหนดวันเดินทางได้)

## วันแรก กรุงเทพฯ-หลวงพระบาง-วัดใหม่สุวันพูมาราม-พระราชวังเก่า(พิพิธภัณฑ์)พระธาตุพูสี-ตลาดไนท์พลาซ่า

08.30 น. พร้อมกันที่ท่าอากาศยานสุวรรณภูมิ อาคารผู้โดยสารขาออกต่างประเทศ**ชั้น 4** **ประตูทางเข้าที่ 8 เคาน์เตอร์ R แถว R1-3** สายการบินลาว(QV) เจ้าหน้าที่บริษัทฯ คอยต้อนรับและอำนวยความสะดวก

10.20 น. เหิรฟ้าสู่เมืองหลวงพระบาง โดยสายการบินลาว เที่ยวบิน **QV643**

12.00 น. ถึงสนามบินหลวงพระบาง อดีตราชธานีของอาณาจักรล้านช้าง เดิมชื่อ “ศรีสัตนาคนหุตมะราชธานี” เจริญรุ่งเรืองมากในสมัยพระเจ้าฟ้างุ้ม ปัจจุบันเป็น 1 ใน 17 ของของสาธารณรัฐประชาธิปไตยประชาชนลาว อยู่ทางตอนเหนือของประเทศ ผ่านพิธีการตรวจคนเข้าเมือง แล้วนำท่านไปรับประทานอาหารกลางวัน**ร้าน.....**

บ่าย นำชม**วัดใหม่สุวันพูมาราม (Mai Suwannaphumaram Temple)** ซึ่งอยู่ถนนศรีสว่างวงศ์ติดกับพระราชวังหลวง สร้างในสมัยพระเจ้าอนุรุท ในปี พ.ศ.2337 หรือชื่อสั้นๆ ว่า วัดใหม่ วัดนี้เคยเป็นที่ประทับของสมเด็จพระสังฆราชบุญทัน นับเป็นสังฆราชองค์สุดท้ายของลาว มีอุโบสถที่สวยงามด้วยศิลปะแบบอูบมุง และปัจจุบันใช้เป็นโรงเรียนปริยัติธรรม แล้วชม**พิพิธภัณฑ์** อดีตเป็นพระราชวังหลวงซึ่งเป็นที่ประทับของเจ้ามหาชีวิตลาว สร้างขึ้นในปี ค.ศ.1904(พ.ศ.2447) โดยสถาปนิกชาวฝรั่งเศสเป็นผู้ออกแบบ เมื่อปี ค.ศ.1975 (พ.ศ.2519) มีหอที่ประดิษฐานพระบางพระพุทธรูปปางห้ามสมุทร สูง 1.14 เมตร หนัก 54 กิโลกรัม กล่าวกันว่า ทำด้วยทองคำ 90 เปอร์เซ็นต์เป็นพระพุทธรูปคู่บ้านคู่เมืองหลวงพระบางและของชาวลาว ซึ่งเป็นที่มาของชื่อเมืองหลวงพระบาง เดิมเมืองนี้ชื่อเมืองขวา แล้วเปลี่ยนมาเป็น เชียงดง   
เชียงทอง ตามลำดับ

17.00 น. นำท่านไปสักการะ**พระธาตุพูสี** ที่ตั้งอยู่บนเนินเขาสูง 150 เมตร ใจกลางเมืองหลวงพระบาง นักท่องเที่ยวที่มาเยือนหลวงพระบาง หากไม่ได้ขึ้นไปก็เหมือนมาไม่ถึงหลวงพระบาง สองข้างทางขึ้นพระธาตุร่มรื่นและหอมอบอวลไปด้วยดงดอกจำปาลาวหลากสีสัน(ช่วง กพ.-มีค.) มองจากยอดพูสีคือภาพพานอรามาของราชธานีเก่าแก่ริมแม่น้ำโขง ล้อมรอบด้วยทิวเขาสลับซับซ้อนสมกับนามว่า บ้านผา เมืองภูอูอารยะธรรมล้านช้าง **ชมพระอาทิตย์อัสดง**และตัวเมืองหลวงพระบางในมุมสูง ซึ่งเบื้องล่างจะมองเห็นพิพิธภัณฑ์ โดยมีแม่น้ำโขงเป็นฉากหลัง และอีกด้านหนึ่งจะเห็นน้ำคานที่ไหลมาบรรจบกับแม่น้ำโขง จากนั้นให้ท่านช้อปปิ้งสินค้าพื้นเมืองที่**ตลาดไนท์พลาซา**(Night Market) เป็นถนนคนเดินตอนเย็นตั้งแต่เวลา 5 โมงเย็นถึงประมาณ 4 ทุ่ม ก็จะมีชาวลาวสูง ลาวเทิง ลาวม้ง ชาวบ้านผานม แม้นแต่ชาวหลวงพระบางเองก็จะนำสินค้าพื้นเมือง ไม่ว่าจะเป็นผ้าปัก ผ้าทอมือ ผ้านุ่ง ผ้าซิ่น เครื่องเงิน เครื่องไม้ สินค้ามากมายถูกวางอยู่บนถนนและริมทางเดินตั้งแต่หน้าพระราชวังจนสุดหัวถนน อิสระตามอัธยาศัย

19.00 น. รับประทานอาหารค่ำ**ร้าน....** หลังอาหารพักผ่อนอิสระ หรือจะชมแสง เสียง ยามราตรี ตามอัธยาศัย  **พักโรงแรมเมืองทอง(4 ดาว)** หรือเทียบเท่า

###### วันที่สอง ตักบาตรข้าวเหนียว-ตลาดเช้า-บ้านช่างฆ้อง-บ้านช่างไห-ล่องเรือแม่น้ำโขงถ้ำติ่ง-น้ำตกตาดกวางซี-พระอาทิตย์อัสดงที่วัดพระบาทใต้

05.30 น. ตื่นแต่เช้า**ร่วมทำบุญใส่บาตร**กับชาวเมืองหลวงในวัฒนธรรมของชาวพุทธแบบดั้งเดิม ทุกเช้ากับ

ชาวหลวงพระบางทุกบ้านจะพากันออกมานั่งรอตักบาตรพระสงฆ์ ที่เรียงแถวเดินมาตามถนนเป็นร้อยๆ รูป เป็นภาพยามเช้าที่มีชีวิตชีวา ซึ่งสะท้อนถึงวิถีชีวิตของสังคมอันสงบสุข ความเลื่อมใสศรัทธาที่มีต่อพุทธศาสนาที่หยั่งรากลึกลงในวัฒนธรรมชาวล้านช้าง นับว่าเป็นภาพที่หาดูได้ไม่ง่ายนัก จากนั้นไปชมตลาดเช้าพื้นบ้านริมฝั่งแม่น้ำโขง

07.00 น. รับประทานอาหารเช้าที่โรงแรม

08.00 น. เดินทางไป**บ้านช่างฆ้อง** เป็นหมู่บ้นทอผ้าพื้นเมืองและทำกระดาษสา ให้ท่านได้เลือกซื้อเพื่อเป็นของฝากคนทางบ้านตามอัธยาศัย จากนั้นเดินทาง**สู่บ้านช่างไห** สัมผัสวิถีชีวิตของชาวบ้านที่อาศัยอยู่ริมแม่น้ำโขง มีอาชีพในการหมักสาโทและต้มเหล้าโรงจำหน่าย และยังเป็นแหล่งรวมสินค้าพื้นเมืองจำพวกผ้าทอลวดลายสวยงามมากมายวางจำหน่าย แล้วนำท่านลงเรือ**ล่องน้ำโขงสู่ถ้ำติ่ง** ชมวิวทิวทัศน์และวิถีชีวิตสองฝั่งแม่น้ำโขง **ถึงถ้ำติ่ง**ซึ่งเป็นถ้ำอยู่บนหน้าผาริมแม่น้ำโขง เดิมเคยมีพระพุทธรูปทอง เงิน นาก ปัจจุบันเหลือแต่พระพุทธรูปไม้จำนวนนับพันองค์ ถ่ายภาพไว้เป็นที่ระลึก

ได้เวลาสมควรเดินทางกลับหลวงพระบาง

12.00 น. รับประทานอาหารกลางวัน**ร้าน..........**

บ่าย เดินทาง**ไปน้ำตกตาดกวางซี** ระหว่างทางผ่านหมู่บ้านชนบทชมวิถีชีวิตของชาวบ้าน ถึงน้ำตกตาดกวางซี ซึ่งเป็นน้ำตกที่สวยที่สุดในเขตหลวงพระบาง **ชมความงามของน้ำตก**ที่ลดหลั่นเป็นชั้นๆ อย่างสวยงาม แต่ละชั้นเกิดจากการสะสมของหินปูนที่ไหลปะปนมากับน้ำ พร้อมกับชมความร่มรื่นเขียวชอุ่มรอบๆ บริเวณ ได้เวลาสมควรเดินทางกลับ แล้วนำชมพระอาทิตย์อัสดงที่**วัดพระบาทใต้** ตัววัดในอดีตตั้งอยู่ในเขตเมืองชั้นในด้านทิศใต้คู่กับวัดพระบาทเหนือ จากหลักฐานร่องรอยที่พบเห็น เชื่อว่าสร้างในรัชสมัยพระเจ้าสามแสนไท เนื่องจากการบูรณะวัดในปี พ.ศ.2503 สภาพวัดได้เปลี่ยนแปลงไปจากเดิมเกือบทั้งหมด ส่วนใหญ่เป็นศิลปะจีน-เวียดนาม ซึ่งในสมัยนั้นมีเข้าอาวาสเป็นชาวเวียดนามที่เกิดและอาศัยอยู่ในหลวงพระบาง (เวียด-เกียว) และชาวบ้านที่ถวายปัจจัยร่วมบูรณะส่วนใหญ่มีเชื้อชาติเดียวกัน จึงมีชื่อเรียกอีกชื่อหนึ่งว่า “วัดเวียด” (มาจากคำว่าเวียดนามนั่นเอง) จุดเด่นที่น่าสนใจของวัดนี้อยู่ที่พระพุทธรูปและสถาปัตยกรรมภายในจะเป็นสไตล์แบบจีนผสมเวียดนาม มีรอยพระพุทธบาทประดิษฐานอยู่บริเวณริมแม่น้ำโขง จากบริเวณนี้สามารถมองเห็นทิวทัศน์ของแม่น้ำโขงและเมืองฝั่งตรงข้ามได้อย่างชัดเจน นับเป็นจุดชมพระอาทิตย์ตกดินที่สวยงามที่สุดแห่งหนึ่งของหลวงพระบาง

19.00 น. รับประทานอาหารค่ำ**ร้าน...** หลังอาหารอิสระ **พักโรงแรมเมืองทอง(4 ดาว)**หรือเทียบเท่า

###### วันที่สาม วัดเชียงทอง-วัดแสนสุขาราม-บ้านมรดกโลก-ร้านโพธิสัต-วัดวิชุนราช-พระธาตุหมากโม-วัดป่าโพนเพา-บ้านผานม-วัดพระมหาธาตุราชบวรวิหาร(ทาดน้อย)

07.00 น. รับประทานอาหารเช้าที่โรงแรม

08.00 น. ชม**วัดเชียงทอง** ซึ่งเป็นวัดหลวงคู่เมืองหลวงพระบาง โดยพระเจ้าไชยเชษฐาธิราชได้โปรดให้สร้างขึ้น ได้รับการอุปถัมภ์จากเจ้ามหาชีวิตศรีสว่างวงศ์และศรีสว่างวงศ์วัฒนาเป็นพิเศษ บริเวณที่ตั้งของวัดอยู่ตอนหัวโค้งของแผ่นดินที่แม่น้ำคานมาบรรจบกันกับแม่น้ำโขง เป็นศูนย์ศิลปกรรมล้านช้างความงามของวัดอยู่ที่ความสงบ สง่า สะอาด มีการวางผังออกแบบ และบำรุงรักษาอย่างดีเยี่ยม **ชมสิมหรือโบสถ์** ซึ่งเป็นต้นกำเนิดของศิลปะสกุลช่างล้าน **ชมวัดแสนสุขาราม** วัดแสนสร้างขึ้นในปี พ.ศ.2261 ตามประวัติกล่าวว่าชื่อของวัดมาจากเงินจำนวน 100,000 กีบ ที่มีผู้บริจาคให้เป็นทุนเริ่มสร้างวัดแสนได้รับการบูรณะ 2 ครั้ง โดยช่างสกุลลาว จุดเด่นคือ พระพุทธรูปยืนองค์ใหญ่ องค์เดียวภายในแขวงหลวงพระบางจากนั้นชม**บ้านมรดกโลก** ที่องค์การยูเนสโกได้อนุรักษ์ไว้ให้อนุชนรุ่นหลังศึกษา บ้านที่สร้างแบบสมัยเก่าแก่เพียงหลังเดียวทีคงอยู่เป็นบ้านที่เสาบ้านไม่ใช้ตะปูดอก แต่จะใช้ไม้สอดเข้าหากัน และมีต้นเสาบ้านนับสิบๆ เสา แล้ว**ชมร้านโพธิสัต** ซึ่งเป็นร้านทำเครื่องเงินที่เก่าแก่ของหลวงพระบาง ช้อปปิ้งอิสระ

12.00 น. รับประทานอาหารกลางวัน**ร้าน......**

บ่าย นำ**ชมวัดวิชุนราช (Visounnarath Temple)** สร้างขึ้นในสมัยพระเจ้าวิชุนราช ในปี พ.ศ.2046 สร้างขึ้นเพื่อเป็นที่ประดิษฐานพระบาง ซึ่งอาราธนามาจากเมืองเวียงคำ มีเจดีย์ปทุมหรือพระธาตุดอกบัวใหญ่ วัดนี้มีพระธาตุเจดีย์องค์ใหญ่รูปทรงคล้ายแตงโมผ่าครึ่ง ทำให้ชาวลาวเรียกกันว่า **พระธาตุหมากโม** เป็นทรงโอคว่ำ ยอดพระธาตุลักษณะคล้ายรัศมีแบบเปลวไฟของพระพุทธรูปแบบลังกาหรือสุโขทัย เจดีย์นี้อาจดูทรุดโทรมมากแม้จะมีการปฏิสังขรณ์มา 2 ครั้งแล้วในปี พ.ศ.2402 ในสมัยพระเจ้าสักกรินทร์(คำสุก) ซึ่งเป็นพระราชบิดาของเจ้ามหาชีวิตศรีสว่างวงศ์ ได้โปรดให้มีการบูรณะใหม่และได้มีการบูรณะครั้งใหญ่ในปี พ.ศ.2457 ในรัชสมัยของเจ้ามหาชีวิตศรีสว่างวงศ์ ได้ค้นพบโบราณวัตถุมีค่ามากมาย เช่น เจดีย์ทองคำ พระพุทธรูปหล่อสำริด พระพุทธรูปทองคำ ปัจจุบันนำไปเก็บไว้ในหอพิพิธภัณฑ์หลวงพระบาง ในพระราชวังหลวงจนปัจจุบัน **ชมวัดป่าโพนเพา** สร้างขึ้นโดยพระอาจารย์สายสมุทร มีศาสนสถานส่วนใหญ่อยู่บริเวณเชิงเขา จุดเด่นที่นำชมอยู่ที่สันติเจดีย์บนยอดเนิน สร้างขึ้นในปี พ.ศ.2531 ลักษณะเป็นอาคารทรงพระธาตุ ภายนอกชึ้นบนทาสีทอง ส่วนชั้นล่างเป็นโถงทรงเหลี่ยมรอบๆ พระธาตุ มีหน้าต่างแกะสลักเล่าเรื่องพุทธประวัติ ภายในแบ่งเป็น 4 ชั้น แต่ละชั้นจะประดับภาพฝาผนังเป็นเรื่องราวเกี่ยวกับ นรก-สวรรค์ และพุทธศาสนสถานที่สำคัญๆ หลายแห่งทั่วโลก บริเวณระเบียงชั้นสอง สามารถมองเห็นทิวทัศน์เมืองหลวงพระบางได้กว้างไกล ตั้งแต่สนามบิน ตัวเมือง สะพานเหล็ก แม่น้ำคาน พระธาตุพูสี และเทือกเขาที่โอบล้อมด้านหลังมีประตูทางเข้าทั้งสี่ทิศ

แล้วไปช้อปปิ้งผ้าพื้นเมืองที่**บ้านผานม** เป็นชุมชนชาวไทลื้อที่ได้รับสนับสนุนจากทางการยกให้เป็นหมู่บ้านวัฒนธรรม และเป็นหมู่บ้านทอผ้าด้วยมือของชาวไทลื้อที่อพยพมาจากสิบสองปันนา ที่มีฝีมือในการทอผ้าสวยงาม **ชมวัดพระมหาธาตุราชบวรวิหาร (วัดทาดน้อย)** สร้างขึ้นในปี พ.ศ.2091 (สมัยพระเจ้าไชยเชษฐาธิราช) ได้รับการบูรณะมาแล้วหลายครั้ง แต่ครั้งที่สำคัญเกิดขึ้นในปี พ.ศ.2453 โดยเจ้ามหาอุปราชบุญคง ภายในสิม (อุโบสถ) แบบล้านช้างมี “ราวเทียน” รูปนาค 24 ตัว ฝีมือการแกะวิจิตรงดงาม หน้าสิมมีเจดีย์ธาตุองค์ใหญ่บรรจุอัฐิของเจ้าเพชรราชรัตนวงศา อดีตนายกรัฐมนตรีคนแรกของประเทศลาว และถือเป็นรัฐบุรุษของประเทศลาวยุคใหม่ เฉพาะพระอุโบสถขนาดใหญ่มีการตกแต่งเพิ่มเติมรูปสลักบนบานประตูและหน้าต่าง แสดงเรื่องเล่าชาดกพระสุธน-มโนราห์ ดูสวยงามเป็นอย่างมาก ซึ่งเป็นฝีมือสกุลช่างพ่อเฒ่าเพียดัน ด้านหลังมีพระธาตุเจดีย์ ยอดทรงระฆังประดับเศวตฉัตร 17 ช่อ นั้นหมายถึง วัดนี้สร้างโดยพระมหากษัตริย์หรือเจ้าชีวิต

18.30 น. รับประทานอาหารค่ำ**ร้าน..** หลังอาหารอิสระ**พักโรงแรมเมืองทอง(4 ดาว)** หรือเทียบเท่า

###### วันที่สี่ หลวงพระบาง-กรุงเทพฯ

06.00 น. รับประทานอาหารเช้าที่โรงแรม หลังอาหารอำลาเมืองหลวงพระบางเดินทางไปสนามบิน

07.30 น. เหินฟ้ากลับกรุงเทพฯ โดยสายการบินลาว เที่ยวบินที่ **QV633**

09.10 น. ถึงท่าอากาศยานสุวรรณภูมิ สมุทรปราการ โดยสวัสดิภาพ พร้อมความประทับใจ

\*\*\*มรดกโลก หลวงพระบาง4วัน(QV)-แพ็กเก็จทัวร์-กรุ๊ป\*\*\*

**ค่าบริการต่อท่าน : บาท**

|  |  |  |  |  |  |  |  |
| --- | --- | --- | --- | --- | --- | --- | --- |
| **โรงแรม** |  |  |  |  |  | **เด็กอายุต่ำกว่า 12 ปี ลดราคาจากผู้ใหญ่** | **พักเดี่ยวเพิ่ม** |
| **โรงแรมเมืองทอง (4 ดาว)** | **18,900** |  |  |  |  |  | **3,000** |

### **อัตราค่าบริการ** ผู้ใหญ่ ท่านละ **18,900** บาท (กรุ๊ปละ 16-20 ท่าน)

เด็กอายุต่ำกว่า 12 ปี  **17,900** บาท (พักรวมกับผู้ใหญ่ 1 ท่าน มีเตียง)

พักเดี่ยวเพิ่มท่านละ  **3,000** บาท

**อัตรานี้รวม** ค่าตั๋วเครื่องบินกรุงเทพฯ-หลวงพระบาง-กรุงเทพฯ / ค่าภาษีสนามบิน / ค่าที่พัก 2 คืน

(ห้องละ 2 ท่าน) / ค่าบัตรเข้าชมสถานที่ / ค่าอาหารตามระบุในรายการ / ค่ารถท่องเที่ยว

/ ค่าล่องเรือน้ำโขง / ค่ามัคคุเทศก์ท้องถิ่น / ค่าประกันการเดินทางและรักษาพยาบาลใน

วงเงินท่านละ 1,000,000 / 200,000 บาท(เงื่อนไขตามกรมธรรม์ / บริการน้ำดื่มและผ้าเย็น

**อัตรานี้ไม่รวม** ค่าอาหารและเครื่องดื่มนอกเหนือรายการ / ค่าใช้จ่ายส่วนตัวทุกชนิด / ค่าทิปมัคคุเทศก์

และพนักงานขับรถ / ค่าธรรมเนียมวีซ่าสำหรับผู้เดินทางชาวต่างชาติและผู้ถือเอกสารต่างด้าวภาษีมูลค่าเพิ่ม 7 % และหัก ณ ที่จ่าย 3 % / และอื่นๆ ที่มิได้ระบุในรายการ

**เอกสารการเดินทาง :**

**พาสปอร์ต** ที่มีอายุใช้งานอีกไม่ต่ำกว่า 6 เดือน / มีหน้าว่างอย่างน้อย 2 หน้า

**หมายเหตุ** :

โปรแกรมการเดินทางข้างต้น อาจเปลี่ยนแปลงได้ตามความเหมาะสม ทั้งนี้ บริษัทฯ ขอสงวนสิทธิ์ในการแจ้งให้ทราบล่วงหน้า โดยยึดถือและคำนึงถึงประโยชน์ท่านเป็นสำคัญ

**พิเศษ จากเรา**

1. รายการทัวร์ทั่วไป city tour ของเราจัดคงตามรูปแบบของทัวร์ทั่วไป   
   แต่เราได้มีการเพิ่มรายละเอียดปลีกย่อยเข้าไปอีกมากมายให้สังเกตในรายละเอียดได้เลย
2. น้ำดื่มไม่มีให้แค่เพียงที่ร้านอาหารเท่านั้น ระหว่างเดินทางเรามีจัดให้และไม่จำกัดเหมือนทัวร์อื่น
3. ประกันอุบัติเหตุการเดินทางให้คนละ 1,000,000 บาท
4. เที่ยวมากกว่าลึกกว่า
5. มีไกด์พูดไทย ได้ มาบริการให้
6. รวม ค่าเครื่องบิน ไป-กลับ สายการบินชั้นทัศนาจร
7. อาหาร ครบ ทุกมื้อตามโปรแกรม
8. ราคาที่นำเสนอพิเศษสุดกว่าที่อื่น แต่มากด้วยคุณภาพกว่ามากมาย
9. มีการชี้แนะสินค้าที่ควรซื้อให้ในราคาถูก ๆ ไม่มีจุดประสงค์ในการพาไปเชือดเหมือนทัวร์ทั่วไป
10. เราแจกหมวก ให้คนละ 1 ใบ
11. แจกกระเป๋าคล้องคอให้ 1 ใบ
12. แจก ยาหม่องน้ำ ให้ 1 ขวด
13. แจก พัดมือถือ คนละ 1 อัน 555

**สนใจในการจอง**

* โอนเงินมัดจำ ในการจอง ทัวร์ คนละ 10,000 บาท  
  โอนมาที่  ธนาคารใด ธนาคารหนึ่ง   ในนาม สมปอง เจนชัยจิตรวนิช   
  ธนาคาร กรุงศรีอยุธยา สาขา สี่แยกวังหิน  บัญชีกระแสรายวัน เลขที่บัญชี 2140013280  
  ธนาคาร กสิกรไทย สาขา รัชดา-ห้วยขวาง  ในบัญชีกระแสรายวัน เลขที่บัญชี 089-1069251  
  ธนาคาร ไทยพาณิชย์ สาขาย่อย เซ็นทรัลปิ่นเกล้า บัญชี ออมทรัพย์ เลขที่ 183-2 10718-9  
  ธนาคาร กรุงเทพ สาขาย่อย เซ็นทรัล ปิ่นเกล้า บัญชีออมทรัพย์ เลขที่ 095-0-20209-3

**หลังการโอนเงิน**

กรุณา ส่งหลักฐานต่างๆ ที่แจ้งไว้ด้านล่างนี้ มาที่............

* Fax 02-9481866 กด 0 รอสัญญาณ แฟกต์
* หรือ สแกนหลักฐาน ส่งมาที่ อีเมล์ jenchai624@hotmail.com

1. สำเนาการโอนเงิน
2. เบอร์โทรติดต่อกลับ ของ ผู้จอง และเพื่อนร่วมทาง
3. กำหนดวันเดินทาง / ทริปที่ไป / วันเดินทาง
4. หากไปต่างประเทศ ขอสำเนาพาสปอต
5. สำเนาบัตรประชาชน กรณี ยังไม่มีพาสปอตในขณะนั้น ( ใช้ในการจองตั๋วเครื่องบิน )

สมปอง ทัวร์ /

ใบอนุญาตประกอบธุรกิจการท่องเที่ยว เลขที่ 11 / 05588  
Website : [www.programtour.com](http://www.programtour.com)  
Email : [jenchai624@hotmail.com](mailto:jenchai624@hotmail.com)  
Chat : msn : [jenchai624@hotmail.com](mailto:jenchai624@hotmail.com)

Chat : Skype : jenchai624  
Office 1 : : ตลิ่งชัน 02-8867018-9

Office 2 : รามอินทรา : 02-9481866 กด 1 หรือ 0

Mobile : ไทย : 089-9246304, 087-5149753,  
Mobile : เวียดนาม : 091-6003612